CELEX: C2004/094/134
Language: da
Date: 2004-04-17 00:00:00
Title: Sag anlagt den 2. februar 2004 af Orlando Perez-Diaz mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/49
            
         Sag anlagt den 2. februar 2004 af Orlando Perez-Diaz mod Kommissionen for De Europæiske Fællesskaber
   (Sag T-41/04)
   (2004/C 94/134)
   Processprog: fransk
   Ved De Europæiske Fællesskabers Ret i Første Instans er der den 2. februar 2004 anlagt sag mod Kommissionen for De Europæiske Fællesskaber af Orlando Perez-Diaz, Bruxelles, ved avocat Marc-Albert Lucas.
   Sagsøgeren har nedlagt følgende påstande:
   
               —
            
            
               Annullation af afgørelsen fra udvælgelseskomitéen for udvælgelsesprøve KOM/RA/1/1999, hvorved sagsøgeren ikke blev opført på reservelisten, hvilket han fik meddelelse om ved skrivelse af 21. januar 2003 fra kontorchefen for Personale og Administration i Generaldirektoratet for Forskning på vegne af udvælgelseskomitéens formand.
            
         
               —
            
            
               Kommissionen tilpligtes at betale sagsøgeren en godtgørelse for den ikke-økonomiske skade og skade for hans karriere som følge af, at den anfægtede afgørelse er ulovlig, hvilket beløb fastsættes efter Rettens skøn.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i nærværende sag er den samme som i sag T-102/01 (1) og T-156/03 (2), Orlando Perez-Diaz mod Kommissionen.
   Søgsmålsgrundene og de væsentligste argumenter er dem, der er gjort gældende i sag T-156/03.
   
      (1)  Rettens dom af 24.9.2002 (Sml. Pers. I-A, s. 165, og II, s. 871).
   
      (2)  EUT C 171 af 19.7.2003, s. 37.